ছোট-বড় সবার জন্যেই রাসূল (স.) হচ্ছেন একমাত্র আদর্শ। মানুষের ব্যক্তিগত জীবন থেকে শুরু করে সকল স্থানেই রয়েছে রাসূলের (স.) উত্তম আদর্শের উজ্জ্বল দৃষ্টান্ত। তিনি জগদ্বাসীর জন্যে এসেছেন শিক্ষক হিসেবে। তার ভালবাসা আর সুন্দর আচরণ দিয়ে যুবক, বৃদ্ধ সবাইকে তিনি দিয়েছেন দ্বীনের  দাওয়াত, শিখিয়েছেন প্রয়োজনীয় সব বিষয়। উপনীত হয়েছেন তিনি সকল ক্ষেত্রে মানবতার পূর্ণ শিখরে; এই মহত্ গুণের মধ্যে রয়েছে শিশুদের প্রতি তার সুন্দর আচার-ব্যবহার, যাতে রয়েছে সকলের জন্য আদর্শ। এ পর্যায়ে সাধারণত কেউ উপনীত হতে পারে না। মনোবিজ্ঞানীরাও না, তবে এ সত্ত্বেও মুসলমানের উচিত যতটুকু সম্ভব তার আদর্শের অনুকরণ করা। এর মধ্যে রয়েছে শিশুদের সাথে রাসূলুল্ল­াহ সল্ল­াল্ল­াহু আলাইহি ওয়া সাল্ল­াম এর সোহাগ ও কৌতুক করা। শিশুদের সাথে তাঁর সৌহার্দ্যপূর্ণ আচরণ:জাবের বিন সামুরাহ (রা.) থেকে বর্ণিত, তিনি বলেন, 'আমি রাসূলের সাথে  ফজরের নামায পড়লাম, অতঃপর তিনি বাড়ির দিকে বের হলেন, আমিও তার সাথে বের হলাম। পথিমধ্যে তার সাথে কিছু বাচ্চাদের সাক্ষাত্ হল। তিনি তাদের এক এক করে প্রত্যেকের উভয় গালে হাত বুলাতে লাগলেন।' ( সহীহ মুসলিম ২৩২৯ ) উসামার প্রতি তাঁর ভালোবাসা:উসামা বিন যায়েদ (রা.) বলেন যে, রাসূলুল্ল­াহ সল্ল­াল্ল­াহু আলাইহি ওয়া সাল্ল­াম আমাকে ধরে তার এক রানে বসাতেন আর হাসানকে বসাতেন অন্য রানে। অতঃপর তাদের একত্র করতেন এবং বলতেন, 'হে আল্ল­াহ! তুমি তাদের উভয়ের প্রতি দয়া করো, কেননা আমি তাদের প্রতি দয়া করি।' (সহীহ আলবুখারি ৬০০৩) অন্য বর্ণনায়  এসেছে, 'হে আল্ল­াহ! আমি তাদের ভালোবাসি সুতরাং আপনিও তাদের ভালোবাসুন।' মাহমুদ বিন রুবাই এর সাথে তাঁর কৌতুক:মাহমুদ (রা.). বলেন, আমি নবীকরীম সল্ল­াল্ল­াহু আলাইহি ওয়া সাল্ল­াম থেকে এক বারের পানি ছিটানোর কথা; 'তিনি আমার চেহারায় বালতি থেকে পানি ছিটিয়েছেন, তখন আমার বয়স ছিল পাঁচ বছর যা আমার এখনো মনে আছে।' (সহীহ আল বুখারি ৭৭ , সহীহ মুসলিম ৪৫৬/১) তিনি এটা করেছেন কৌতুকরত বা বরকত স্বরূপ, যেমনটি তিনি সাহাবীদের সন্তানদের সাথে করতেন। শেখ বিন বায বলেন, 'এটা কৌতুক ও উত্তম চরিত্রের অধ্যায়ের অন্তর্ভুক্ত।' হাসান-হুসাইন এর সাথে  তাঁর আদরপূর্ণ ব্যবহারের নমুনা:আবু হুরাইরাহ (রা.) বর্ণিত-তিনি বলেন, রাসূলুল­্লাহ সল্ল­াল্ল­াহু আলাইহি ওয়া সাল্ল­াম হাসান বিন আলীকে চুম্বন করেন তখন তার নিকট আকরাহ বিন হাবেস তামীমী বসা ছিলো। আকরাহ বলল, 'আমার দশটি সন্তান রয়েছে, তাদের কাউকে আমি চুম্বন করি না।' রাসূল সল্ল­াল্ল­াহু আলাইহি ওয়া সাল্ল­াম তার দিকে তাকালেন এবং বললেন, 'যে দয়া করে না, তাকে দয়া করা হয় না।' ( সহীহ আলবুখারি ৫৯৯৭) [ চলবে -মনির হোসেন হেলালী